wannaphong/clean_thaiwikipedia huggingface dataset:
# เจ้าหญิงอ็องตัวแน็ตแห่งซัคเซิน-อัลเทินบวร์ค
เจ้าหญิงอ็องตัวแน็ตแห่งซัคเซิน-อัลเทนบูร์ก 
 พระประวัติ 
เจ้าหญิงอ็องตัวแน็ตแห่งซัคเซิน-อัลเทนบูร์ก ประสูติเมื่อวันที่ 18 เมษายน พ.ศ. 2381 ณ ประเทศเยอรมนี เป็นพระธิดาพระองค์ที่ 2 ใน เจ้าชายเอดูอาร์ทแห่งซัคเซิน-อัลเทินบวร์ค และ เจ้าหญิงอามาลีแห่งโฮเอินท์ซ็อลเลิร์น-ซีคมาริงเงิน โดยทรงอยู่ในราชวงศ์เวิทเทินตั้งแต่แรกประสูติ 
 เสกสมรส 
พระองค์ทรงเสกสมรสกับ เจ้าชายเฟรเดอริกที่ 1 ดยุกแห่งอันฮัลท์ เมื่อวันที่ 22 เมษายน พ.ศ. 2397 ณ เมืองอัลเทนบูร์ก เนื่องจากพระบิดาพระมารดาทรงเห็นว่า เจ้าชายเฟรเดอริกที่ 1 ดยุกแห่งอันฮัลท์ ทรงมีฐานะร่ำรวยมาก และในวันเสกสมรสนั้น พระองค์และพระสวามีในรับเหรียญเกียรติยศ และเจ้าหญิงอ็องตัวแน็ตได้รับพระราชทานพระอิสริยยศเป็น ดัชเชสแห่งอันฮัลท์ พระชายา ทั้ง 2 มีพระบุตรร่วมกันดังนี้
เจ้าชายเลโอโปลด์ เจ้าชายรัชทายาทแห่งอันฮัลท์
เจ้าชายฟรีดริชที่ 2 ดยุกแห่งอันฮัลท์
เจ้าหญิงเอลิซาเบธแห่งอันฮัลท์
เจ้าชายเอดูอาร์ด ดยุกแห่งอันฮัลท์
เจ้าชายอริเบิร์ตแห่งอันฮัลท์
เจ้าหญิงอเล็กซานดราแห่งอันฮัลท์
# แคว้นศักดินาฮิโรชิมะ
แคว้นศักดินาฮิโรชิมะ (,) แคว้นศักดินาในอดีตของญี่ปุ่นซึ่งปัจจุบันคือจังหวัดฮิโรชิมะ โดยมีฮิโรชิมะเป็นเมืองหลวงและมีฐานบัญชาการอยู่ที่ปราสาทฮิโรชิมะ

ฮิโรชิมะ
หมวดหมู่:จังหวัดฮิโรชิมะ
# โฮกุ้น ลอเรนต์ซัน
โฮกุ้น ลอเรนต์ซัน 

 ประวัติ 
โฮกุ้น ลอเรนต์ซัน เกิดเมื่อวันที่ 23 สิงหาคม พ.ศ. 2497 ณ ออสโล ราชอาณาจักรนอร์เวย์ เป็นพระโอรสคนใหญ่ใน เจ้าหญิงรัญฮิลด์แห่งนอร์เวย์ กับพระภัสดา แอร์ลิง ลอเรนต์ซัน เขาเป็นพระภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ และเป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ โดยเขานั้นเติบโตในบราซิล ต่อมาเขาได้ย้ายตามพระมารดาและน้องของเขา 2 คนกลับนอร์เวย์ เขากลายเป็นพลเมืองและเป็นทหารในนอร์เวย์ โดยเขาจบคณะเศรษฐศาสตร์ ณ มหาวิทยาลัยรีโอเดจาเนโร และได้จบหลักสูตรกาจัดการ ณ มหาวิทยาลัยฮาร์วาร์ด 

เขาได้สมรสกับ มาร์ธา เวนโย มีบุตร 3 คนคือ 
โอลาฟ เฟรเดอริก มินิก  ลอเรนต์ซัน
คริสเตียน ฮารัลด์ โฮุกุ้น  ลอเรนต์ซัน
โซฟี มาร์ธา อเล็กซานดรา  ลอเรนต์ซัน
การเสกสมรสของเขานั้น สมเด็จพระราชาธิบดีฮารัลด์ที่ 5 แห่งนอร์เวย์ ผู้เป็นพระมาตุลา (น้าชาย) ได้พระราชทานพระราชดำรัสว่า

 การทำงาน 
หลังจากเรียนจบและสมรสแล้ว เขาได้เป็นผู้บริหารสูงสุดของบริษัทกรุ๊ป ลอเรนต์ซัน เขาเองยังเป็นนักวิจัยในWWFของบราซิลอีกด้วย
# เมืองชล จีระพันธ์
เมืองชล จีระพันธ์ เป็นอดีตยอดมวยไทยแห่งจังหวัดชลบุรี, อดีตเจ้าของค่ายมวยศิษย์สุชล, อดีตสารวัตรกำนันรวมถึงเป็นอดีตโปรโมเตอร์ศึกจ้าวเมืองชล

เมืองชลเกิดที่ จังหวัดชลบุรี เมื่อ พ.ศ. 2489 มีชื่อจริงว่า จรวย คชชา แต่ในปัจจุบันได้เปลี่ยนชื่อเป็น ธนา คชชา เริ่มต้นเส้นทางการเป็นนักมวยจากการไปหัดมวยที่ค่ายจีระพันธ์ของคุณ สาลี่ จีระพันธ์ เจ้าของไก่ย่างจีระพันธ์โดยคุณสาลี่นอกจากมีค่ายมวยจีระพันธ์แล้วยังมีค่ายมวยในเครืออีกหนึ่งค่ายคือค่ายสาครพิทักษ์ซึ่งมียอดมวยไทยระดับตำนานประดับค่ายคือ สีชัง สาครพิทักษ์ และ บุเรงนอง สาครพิทักษ์

โดยก่อนที่เมืองชลจะได้เข้ามาเป็นนักมวยในสีเสื้อค่ายจีระพันธ์เขาเคยไปสมัครเป็นนักมวยในค่าย ฮ.มหาชัย ของ โกเฮง อ่าวถาวรบุตร อดีตโปรโมเตอร์ศึกศิริมงคลผู้ล่วงลับซึ่งมียอดนักมวยไทยประดับบารมีค่ายคือ วีระชัย ฮ.มหาชัย และ อรชุนน้อย ฮ.มหาชัย เจ้าของฉายา ขวัญใจคนจน แต่โกเฮงได้ปฏิเสธเนื่องจากเมืองชลตัวเล็กเกินไป

เมืองชลเคยชกกับยอดมวยไทยในยุคนั้นมากมายอาทิ เนตร ศักดิ์ณรงค์ , นรสิงห์ อิสรภาพ และ เด่นธรณี เมืองสุรินทร์ รวมถึง วิสันต์ ไกรเกรียงยุค ยอดมวยจากชลบุรีเช่นกันก่อนที่เมืองชลจะตัดสินใจประกาศแขวนนวมเมื่อ พ.ศ. 2518 ขณะมีอายุเพียง 29 ปี

หลังจากแขวนนวมเมืองชลได้ผันตัวมาทำธุรกิจหลายอย่างจนร่ำรวยฐานะมีอันจะกินรวมถึงเป็นสารวัตรกำนันแต่เมืองชลก็ยังไม่ทิ้งวงการมวยด้วยการเปิดค่ายมวยส่งมวยเข้ามาชกในเวทีใหญ่ ๆ ในกรุงเทพและยังได้เป็นโปรโมเตอร์ศึกจ้าวเมืองชลแห่ง เวทีมวยราชดำเนิน

ชีวิตในปัจจุบันเมืองชลได้หันมาเปิดธุรกิจร้านขายยาเล็ก ๆ ชื่อ สุภาเภสัช โดยในวันที่ 19–31 ตุลาคม พ.ศ. 2559 ได้แจกข้าวขาหมูกว่า 100 กิโลกรัมฟรีที่หน้าร้านขายยาของตนเองเพื่อถวายความอาลัยแด่ พระบาทสมเด็จพระมหาภูมิพลอดุลยเดชมหาราช บรมนาถบพิตร“เมืองชล จีระพันธ์” อดีตนักมวยไทยชื่อดัง สำนึกในพระมหากรุณาธิคุณพระเจ้าอยู่หัว รัชกาลที่ 9 แจกอาหารวันละ 100 กิโลฯ

ด้านชีวิตครอบครัวเมืองชลสมรสกับคุณ แสงเดือน คชชา มีบุตรธิดารวม 3 คนเป็นบุตรสาว 2 คนและบุตรชาย 1 คน
# ชายกินพืช
ชายกินพืช หรือ ชายกินหญ้า  เป็นคำที่ใช้ใน ญี่ปุ่น เพื่อกล่าวถึงคนที่ไม่สนใจจะแต่งงานหรือหาแฟนสาว คำว่าชายกินพืชใช้สื่อถึงชายหนุ่มที่สูญเสียความเป็นชาย คำนี้ถูกคิดขึ้นโดยนักเขียนมากิ ฟูคะซะวะ ในบทความตีพิมพ์เมื่อวันที่ 13 ตุลาคม ค.ศ. 2006lifestudies.org Special Report: Herbivore Men

ผลสำรวจของชายโสดญี่ปุ่นใน ค.ศ. 2010 พบว่า ร้อยละ 61 ของชายในวัย 20 และร้อยละ 70 ของชายในวัย 30 นับว่าตัวเองเป็นชายกินพืช รัฐบาลญี่ปุ่นมองปรากฏการณ์นี้ว่าเป็นหนึ่งในสาเหตุของการลดลงของอัตราการเกิดในประเทศญี่ปุ่น

ตามที่ฟูคะซะวะอธิบายไว้ ชายกินพืช "ไม่ได้ไม่มีความสัมพันธ์ที่โรแมนติก แต่มีทัศนคติไม่แยแสต่อความต้องการเนื้อหนัง" นักปรัชญา มาซะฮิโระ โมริโอกะ ให้นิยามกับคำว่าชายกินพืชว่า เป็นชายที่ใจดีและอ่อนโยน และไม่ถูกยึดไว้ด้วยความเป็นชาย ไม่แสวงหาความรักโรแมนติกอย่างตะกละตะกลาม และไม่มีแนวโน้มที่จะถูกทำร้ายหรือทำร้ายผู้อื่น

 สิ่งที่อาจเป็นสาเหตุ 
ความไม่แยแสของผู้ชายต่อการแต่งงานและความผูกพันเป็นแนวโน้มที่สังเกตได้ในสังคมที่ก้าวหน้ามาก ๆ ปัจจัยทางสังคมและเศรษฐกิจต่าง ๆ มีการอ้างถึงบทบาทของแนวโน้มเช่นนี้ ในญี่ปุ่นการลดลงของเศรษฐกิจญี่ปุ่นมักถูกกล่าวกันว่าเป็นสาเหตุของการเพิ่มขึ้นของชายกินพืช ทฤษฎีที่ว่าความถดถอยทางเศรษฐกิจจากการแตกของฟองสบู่ในช่วงต้นคริสต์ทศวรรษ 1990 ทำให้ชาวญี่ปุ่นหันหลังให้กับผู้ชายที่เป็นแบบฉบับ และบทบาทในองค์กร ในขณะที่ภาวะเศรษฐกิจถดถอยแสดงให้เห็นถึงความเปราะบางของมนุษย์เงินเดือน การมีงานประจำกลายเป็นเรื่องที่น่าสนใจน้อยลง โดยมีฟรีแลนซ์กว่า 2,500,000 คนที่ทำงานเฉพาะช่วงเวลา และระหว่าง 650,000 ถึง 850,000 คนหนุ่มสาวที่ "ไม่ได้อยู่ในการศึกษา การจ้างงานหรือการฝึกอบรม" ระหว่างอายุ 19 ถึง 35 ปีอาศัยอยู่ในญี่ปุ่น การตอบสนองนี้อาจฝังลึกในวัฒนธรรมญี่ปุ่น

สตรีชาวญี่ปุ่นอาจเป็นอีกสาเหตุที่ผู้ชายไม่อยากมีความสัมพันธ์ที่โรแมนติก การตัดสินใจที่ชายกินพืชหลายคนหยุดการทำงานเนื่องจากการทำงานและการแต่งงานในญี่ปุ่นมีความเกี่ยวพันกันเป็นอย่างมาก  ทำให้ชาวญี่ปุ่นเหล่านี้หาคู่ยากขึ้น ผู้หญิงจำนวนมากปฏิเสธชายที่ไม่ได้มีงานที่มั่นคง. ผู้หญิงคนอื่น ๆ รู้สึกว่าชายกินพืชนั้นอ่อนแอและไม่เป็นชายชาตรี และชายบางคนก็ไม่ชอบผู้หญิงที่มีความเป็นตัวของตัวเอง. ในการสำรวจความคิดเห็นของเด็กชายญี่ปุ่นอายุระหว่าง 16 ถึง 19 ปีพบว่า 36% กล่าวว่าพวกเขาไม่สนใจในเรื่องเพศ ตัวเลขสำหรับหญิงในกลุ่มอายุเดียวกันอยู่ที่ 59%
มาซาฮิโร โมริโอกะโต้แย้งว่าชายกินพืชในญี่ปุ่นเป็นเป็นผลมาจากความสงบสุขหลังสงครามของญี่ปุ่น นับตั้งแต่สิ้นสุดสงครามโลกครั้งที่สองญี่ปุ่นไม่ได้มีส่วนร่วมโดยตรงในสงครามหรือความขัดแย้งใด ๆ ไม่ว่าจะอยู่ในขอบเขตของตนเองหรือนอกประเทศ ก่อนช่วงเวลาแห่งสันติภาพชาวญี่ปุ่นจำนวนมากรู้สึกว่าการเป็นทหารเป็นวิธีเดียวที่จะกลายเป็นลูกผู้ชาย บรรทัดฐานทางสังคมนี้หายไปอย่างช้าๆในช่วงหลังสงครามสันติภาพหลังสงคราม ด้วยเหตุนี้คนญี่ปุ่นจึงก้าวร้าวน้อยลงและอาจทำให้ชายเหล่านี้ไม่อยากมีรักโรแมนติก

 ผลกระทบที่อาจเกิดขึ้น 
ญี่ปุ่นมีอัตราการเกิดเพียง 1.42 ในปี 2014 ลดลงจากระดับ 1.84 ในช่วงกลางคริสต์ทศวรรษ 1980 หลายคนตำหนิการร่วงลงอย่างรุนแรงนี้ต่อการเพิ่มขึ้นของชายกินพืชในประเทศญี่ปุ่น การลดลงของอัตราการเกิดเป็นผลมาจากการไม่เต็มใจที่จะแต่งงานของชายกินพืช
# หนังสือปกอ่อน
หนังสือปกอ่อน (paperback) เป็นรูปแบบหนังสือที่มีเอกลักษณ์ ดูได้จากกระดาษที่หนาหรือปกที่ทำจากกระดาษการ์ด และมักติดเข้ากับหน้าหนังสือด้วยกาวมากกว่าการเย็บหรือลวดเย็บติดกระดาษ ในทางตรงข้าม หนังสือปกแข็งจะหุ้มปกด้วยกระดาษแข็งและมีการหุ้มด้วยสิ่งทอ หน้ากระดาษภายในหนังสือทำด้วยกระดาษ

หนังสือราคาไม่แพงหุ้มด้วยกระดาษมีมาตั้งแต่อย่างน้อยศตวรรษที่ 19 ในรูปแบบของจุลสาร, นวนิยายสิบสตางค์เป็นต้น หนังสือปกอ่อนสมัยใหม่มีขนาดที่หลากหลายในสหรัฐอเมริกาถือเป็นตลาดหนังสือปกอ่อนขนาดใหญ่และที่ใหญ่ไปกว่านั้น และมีมายาวนานกว่า คือ หนังสือปกอ่อนฉบับ trade paper edition ส่วนในสหราชอาณาจักร มีขนาด เอ, บี, และใหญ่สุดคือ ซี

หนังสือฉบับปกอ่อนมักตีพิมพ์เพราะสำนักพิมพ์เห็นว่าเป็นหนังสือทุนต่ำ ทั้งถูกกว่าคุณภาพกระดาษต่ำกว่า รวมถึงการใช้กาวติดมีหนังสือปกแข็งจำนวนไม่มากที่มีต้นทุนต่ำหนังสือปกอ่อนอาจเป็นตัววัดว่าหนังสือเหล่านั้นไม่ได้คาดหวังด้านยอดขายจำนวนมาก ตัวอย่างเช่น นวนิยายจำนวนมากและการตีพิมพ์ครั้งใหม่หรือการพิมพ์ซ้ำของหนังสือเก่า

เมื่อหนังสือปกอ่อนมีแนวโต้มช่องว่างทำกำไรกว้างกว่าสำนักพิมพ์หลายแห่งมักหาสมดุลของกำไร โดยขายหนังสือปกแข็งจำนวนน้อยกว่าเพื่อให้มียอดขายมากกว่าหนังสือปกแข็งที่มียอดกำไรต่อหน่วนน้อยกว่าหนังสือยุคใหม่ที่ตีพิมพ์ครั้งแรก โดยเฉพาะประเภทนวนิยายมักพิมพ์เป็นหนังสือปกอ่อนส่วนหนังสือขายดีที่ต้องการรักษายอดขายมักพิมพ์ปกแข็ง
# การล้อมออแดซา (ค.ศ. 1941)
การล้อมออแดซา ชาวโซเวียตเรียก การป้องกันออแดซา กินเวลาตั้งแต่วันที่ 8 สิงหาคม ถึง 16 ตุลาคม ค.ศ. 1941 ในช่วงต้นของปฏิบัติการบาร์บารอสซา ซึ่งเป็นการรุกรานสหภาพโซเวียตของฝ่ายอักษะในคราวสงครามโลกครั้งที่สอง

ออแดซาเป็นท่าเรือบนทะเลดำในสาธารณรัฐสังคมนิยมโซเวียตยูเครน วันที่ 22 มิถุนายน ค.ศ. 1941 ฝ่ายอักษะเข้ารุกรานสหภาพโซเวียต ครั้นเดือนสิงหาคม ออแดซากลายเป็นเป้าหมายของกองทัพที่ 4 และบางกรมกองของกองทัพที่ 11 แต่เพราะการต่อต้านอย่างหนักจากกองทัพอิสระที่ 9 ของสหภาพโซเวียต และกองทัพแยกป้องกันชายฝั่งที่ก่อตั้งขึ้นอย่างรวดเร็ว โดยได้รับการสนับสนุนจากกองเรือทะเลดำ ฝ่ายอักษะจึงต้องใช้เวลาถึง 73 วันในการปิดล้อม และต้องเข้าจู่โจมเมืองถึง 4 ครั้ง กองทัพโรมาเนียสูญเสียไพร่พล 93,000 คน ขณะที่กองทัพแดงสูญเสียไปราว 41,000 ถึง 60,000 คนAxworthy, Mark. Third Axis Fourth Ally: Romanian Armed Forces in the European War, 1941–1945. p. 58.
# โฆเซลู
โฆเซ ลุยส์ ซานมาร์ติน มาโต  หรือ โฆเซลู (เกิดวันที่ 27 มีนาคม ค.ศ. 1990) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหน้าให้กับเรอัลมาดริด โดยยืมตัวจากอัสปัญญ็อล สโมสรในลาลิกา และทีมชาติสเปน

เขาเริ่มต้นสโมสรอาชีพให้กับเซลตาบิโก ก่อนที่จะย้ายไปเรอัลมาดริดในช่วงฤดูร้อนปี ค.ศ. 2009 เขาลงเล่นให้กับทีมชุดเล็กของเรอัลมาดริด เขายิงได้ 40 ประตูจากการลงเล่น 72 นัด แต่ก็ไม่สามารถเบียดขึ้นไปเล่นชุดใหญ่ได้ เขาถูกขายให้กับฮ็อฟเฟินไฮม์ในเดือนสิงหาคม ค.ศ. 2012 และถูกปล่อยยืมตัวไปไอน์ทรัคท์ฟรังค์ฟวร์ทในฤดูกาล 2013–14 ต่อมาเดือนมิถุนายน ค.ศ. 2014 เขาย้ายไปฮันโนเฟอร์ 96 และในปีถัดมา เขาย้ายไปร่วมทีมสโตกซิตีด้วยค่าตัว 5.75 ล้านปอนด์ และในปี ค.ศ. 2017 เขาเซ็นสัญญาร่วมทีมนิวคาสเซิลยูไนเต็ดด้วยค่าตัว 5 ล้านปอนด์

 เกียรติประวัติ 

 สโมสร 

 เรอัล มาดริด 

 ลาลิกา สเปน : 2023–24
 ซูเปร์โกปาเดเอสปัญญา : 2023-2024
 ยูฟ่าแชมเปียนส์ลีก : 2023-2024

 ทีมชาติสเปน 

 ยูฟ่าเนชันส์ลีก : 2022-2023

 รางวัลส่วนตัว 

 ซาร์รา โทรฟี่ : 2022-2023
# ยุทธการที่รอสตอฟ (ค.ศ. 1941)
ยุทธการที่รอสตอฟ (ค.ศ. 1941) เป็นการสู้รบบนแนวรบด้านตะวันออกในสงครามโลกครั้งที่สอง การสู้รบกันในบริเวณรอบๆรอสตอฟ-ออน-ดอน (Rostov-on-Don) ระหว่างฝ่ายเยอรมัน กองทัพกลุ่มใต้ ภายใต้บัญชาการของนายพลแกร์ด ฟอน รุนด์ชเตดท์และฝ่ายโซเวียต แนวรบใต้ ภายใต้บัญชาการของนายพล Yakov Timofeyevich Cherevichenko.

ประกอบด้วยสามช่วงเหตุการณ์:ฝ่ายเยอรมัน กองทัพกลุ่มใต้ ปฏิบัติการการรุกทะเลอะซอฟ (เริ่มต้นเมื่อวันที่ 12 กันยายน ค.ศ. 1941) ฝ่ายโซเวียต ปฏิบัติการป้องกันรอสตอฟ (5 พฤศจิกายน ค.ศ. 1941 - 16 พฤศจิกายน ค.ศ. 1941) โดยแนวรบใต้ และปฏิบัติการรุกรอสตอฟ (27 พฤศจิกายน ค.ศ. 1941 - 2 ธันวาคม ค.ศ. 1941) ดำเนินการโดยแนวรบฝ่ายโซเวียตเดียวกัน

ภายหลังจากบังคับให้พวกเขาข้ามแม่น้ำ Mius  เมื่อวันที่ 17 พฤศจิกายน เยอรมันได้จับกุมทหารโซเวียตได้ 10,000 นายและยึดรอสตอฟเมื่อวันที่  21 พฤศจิกายน หกวันต่อมา แนวรบใต้ซึ่งได้รับการเสริมกำลังกับกองทัพที่ 37 ได้โจมตีตอบโต้กลับจากทางเหนือและข่มขู่ว่าจะโอบล้อมกองทัพเหล่ายานยนต์ที่สามของเยอรมัน รุนด์ชเตดท์ได้ออกคำสั่งให้ล่าถอยไปยังแนว Mius จากรอสตอฟเพื่อป้องกันการถูกโอบล้อม ซึ่งได้ทำให้ฮิตเลอร์ต้องปลดเขาออกจากตำแหน่งทันที ผู้สืบทอดต่อจากรุนด์ชเตดท์ วัลเทอร์ ฟอน ไรเชอเนาได้ยืนยันคำสั่งล่าถอยด้วยการสนับสนุนของผู้บัญชาการของกองบัญชาการสูงสุดกองทัพบกเยอรมัน ฟรันซ์ ฮัลเดอร์ (Franz Halder) และฮิตเลอร์รู้สึกไม่พอใจ กองทัพแดงก็ได้ยึดรอสตอฟกลับคืน เมื่อวันที่ 28 พฤศจิกายน  เป็นประสบความสำเร็จครั้งแรกและสำคัญของการโจมตีตอบโต้กลับในสงครามของโซเวียต
# อาโยเซ เปเรซ
อาโยเซ เปเรซ กูติเอร์เรซ (เกิด 29 กรกฎาคม ค.ศ. 1993) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหน้า และกองกลางตัวรุกให้กับเรอัลเบติส สโมสรในลาลิกา 

ระดับทีมชาติ
ในวันที่ 29 สิงหาคม ค.ศ. 2014 เขาถูกเรียกตัวให้เป็นส่วนหนึ่งของทีมชาติสเปนรุ่นอายุไม่เกิน 21 ปี นับเป็นการร่วมทีมชาติเป็นครั้งแรกของเขา เพื่อแข่งขันรอบคัดเลือกฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 นัดพบกับฮังการี และออสเตรีย โดยในวันที่ 4 กันยายน ค.ศ. 2014 เขาได้ลงเล่นเป็นนัดแรกหลังถูกเปลี่ยนตัวลงสนามในนาทีที่ 77 แทนที่มุนีร อัลฮะดาดี ช่วยให้ทีมเอาชนะฮังการี 0–1

 เกียรติประวัติ 
นิวคาสเซิลยูไนเต็ด
 อีเอฟแอลแชมเปียนชิป: 2016–17

ประเภทบุคคล
 ผู้เล่นยอดเยี่ยมประจำเดือนของเซกุนดาดิบิซิออน: มีนาคม ค.ศ. 2014, เมษายน ค.ศ. 2014
 ผู้เล่นพัฒนายอดเยี่ยมของเซกุนดาดิบิซิออน: 2013–14
 กองกลางตัวรุกยอดเยี่ยมของเซกุนดาดิบิซิออน: 2013–14
 ทีมยอดเยี่ยมประจำฤดูกาลของเซกุนดาดิบิซิออน: 2013–14
# มิสเตอร์โกลบอลไทยแลนด์
มิสเตอร์โกลบอลไทยแลนด์  เป็นการประกวดความงามชายในประเทศไทย เพื่อคัดเลือกตัวแทนเข้าร่วมการประกวดมิสเตอร์โกลบอล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2016 ปัจจุบันดำเนินการจัดประกวดโดย บริษัท ทีพีเอ็น โกลบอล จำกัด โดยก่อนหน้านี้ในปี ค.ศ. 2014 – 2015 ผู้ดำรงตำแหน่งมิสเตอร์โกลบอลไทยแลนด์จะมาจากการแต่งตั้งโดยผู้อำนวยการกองประกวด

ผู้ดำรงตำแหน่งมิสเตอร์โกลบอลไทยแลนด์คนแรก คือ ภูเบศร์ แซมกระโทก จากจังหวัดนครราชสีมา

 รายนามผู้ได้รับตำแหน่งมิสเตอร์โกลบอลไทยแลนด์ 
ปี พ.ศ. (ค.ศ.)ผู้ดำรงตำแหน่งจังหวัดสถานที่จัดประกวดจังหวัดเจ้าภาพผู้เข้าประกวด2024 แพทริค โพธิ์งาม ฟอร์สเนอร์  เอ็มซีซีฮอลล์ ชั้น 4, เดอะมอลล์ไลฟ์สโตร์งามวงศ์วาน, นนทบุรี สุราษฎร์ธานี 28 2023 ปาฏิหาริย์ เพ็งสุข   โซคูลแกรนด์โฮเต็ลนางรอง  บุรีรัมย์ 18 2022 เสฎฐพันธ์ ทองสุข  ศูนย์ประชุมนานาชาติคุ้มคำเชียงใหม่ เชียงใหม่ 77 2017 นนทกร อัมพุธ  เซ็นทรัลเฟสติวัล เชียงใหม่ 10 2016 ธวัชชัย ใจคาร  16

 เรียงลำดับจังหวัดของผู้ชนะ 
จังหวัดจำนวนปีที่ชนะ  2 2016, 2017    1 2024  2023  2022

 รองชนะเลิศ 
ปี (ค.ศ.) รองอันดับ 1รองอันดับ 2รองอันดับ 3รองอันดับ 4รองอันดับ 52024 ชนาวีร์ ประสงค์กิจ ธีนฤปกร ม่วงไม้ ปรเมษฐ์ มั่นยืน ชนพัฒน์ พรมมาสิ rowspan="2"  2023ปฐวี วัยเมธาโชคนุกูลวีระยุทธิ์ พิมพ์สกะธนกร อุทัยเภตราอรรถพล พิทักษ์   2022 มณู กัวเซอร์ จันทรณบุตร โกเมน นาดี ปาฏิหาริย์ เหล่าประเสริฐ พลภัทร มหแสงศิริ  ธาวิน ใจมั่นเชษฐ์ชนก สุระทิพย์ชาญชัย รุ่งไพสิฐ 2017พทิตย์ธฎา โพธาเจริญสถาพร มูลลิสาร colspan="3"    2016สราวุธ โล่ห์ตระกูลอภิชัย วัตตะกุมาร colspan="3"   

 ผลงานการประกวดระดับนานาชาติ 

 มิสเตอร์โกลบอล 

ปีผู้ดำรงตำแหน่งจังหวัด ตำแหน่งในการประกวดตำแหน่งในการประกวดรางวัลพิเศษ 2024 แพทริค โพธิ์งาม ฟอร์สเนอร์ อุดรธานีมิสเตอร์โกลบอลไทยแลนด์ 2024 รองอันดับ 3  2023ปาฏิหาริย์ เพ็งสุขเลยมิสเตอร์โกลบอลไทยแลนด์ 2023ไม่ผ่านเข้ารอบสุดท้าย   2022 เสฎฐพันธ์ ทองสุขภูเก็ต มิสเตอร์โกลบอลไทยแลนด์ 2022 เข้ารอบ 5 คนสุดท้าย  2021ธีรภัทร สิทธิชัยเชียงใหม่ได้รับการแต่งตั้งเข้ารอบ 10 คนสุดท้าย 2019จีรวัฒน์ เวชสกลพิษณุโลกรองอันดับ 1: มิสเตอร์อินเตอร์เนชันแนลไทยแลนด์ 2019เข้ารอบ 16 คนสุดท้าย 2018 สถาพร มูลลิสารเชียงใหม่มิสเตอร์เชียงใหม่ 2018 รองอันดับ 4  2017 นนทกร อัมพุธพะเยามิสเตอร์โกลบอลไทยแลนด์ 2017 ไม่ผ่านเข้ารอบสุดท้าย  2016ธวัชชัย ใจคารพะเยามิสเตอร์โกลบอลไทยแลนด์ 2016 รองอันดับ 1  2015 อภิวิชญ์ คุณาดิเรกสมุทรปราการรองอันดับ 1: มิสเตอร์ไทยแลนด์ 2014 รองอันดับ 2  2014 ภูเบศร์ แซมกระโทกนครราชสีมาได้รับการแต่งตั้ง เข้ารอบ 8 คนสุดท้าย

 ท็อปโมเดลออฟยูนิเวิร์ส 

ปีผู้ดำรงตำแหน่งจังหวัด ตำแหน่งในการประกวดตำแหน่งในการประกวดรางวัลพิเศษ 2024 ธีนฤปกร ม่วงไม้ กรุงเทพมหานคร รองอันดับ 2 : มิสเตอร์โกลบอลไทยแลนด์ 2024 ท็อปโมเดลออฟยูนิเวิร์ส 2024 ชุดประจำชาติยอดเยี่ยม

 มิสเตอร์แกลมอินเตอร์เนชันแนล 
Glamour Look Thailand ร่วมกับ TPN Global  
ปีผู้ดำรงตำแหน่งจังหวัด ตำแหน่งในการประกวดตำแหน่งในการประกวดรางวัลพิเศษ 2024 อัศรัฟ บินยาฮายา กรุงเทพมหานคร 10 คนสุดท้าย : มิสเตอร์โกลบอลไทยแลนด์ 2024 มิสเตอร์แกลมอินเตอร์เนชันแนล 2024 
Best in Rave Fashion
Best in Smile
# อัศฮาบุลอิจญ์มาอ์
อัศฮาบุลอิจญ์มาอ์  หมายถึง สายรายงานฮะดีษที่น่าเชื่อถือที่สุดของชีอะฮ์มีทั้งหมด 18 ท่าน  ตามคำกล่าวของเชคศ็อดดู๊ก บุคคลดังกล่าวนี้ถือเป็นสายรายงานที่น่าเชื่อถือ โดยที่นักวิชาการด้านนิติศาสตร์ของชีอะฮ์, นักวิชาการด้านการตรวจสอบสายรายงานและฮะดีษต่าง ๆ ต่างให้การยอมรับและอ้างอิงฮะดีษจากพวกเขาโดยปราศจากความเคลือบแคลงใด ๆ และนับว่าฮะดีษที่พวกเขารายงานถือเป็นฮะดีษที่ศอเฮียะฮ์ และจะต้องยึดตามอะดีษของพวกเขา แม้ว่าจะมีสายรายงานบางคนที่ไม่น่าเชื่อถือปะปนมาด้วยก็ตามاصحاب اجماع، قسمت اول  پایگاه حوزهอัศฮาบบุ้ลอิจมาอฺ ,ช่วงแรก เว็บ ฮูว์ซฺะฮฺ

 รายชื่อ 

 สาวกของอิมามบากิร (อ) และอิมามศอดิก (อ) 
 ซฺุรอเราะห์ อิบนิ อะอฺยัน ชีบานี
 มูฮัมหมัด อิบนิ  มุสลิม
 ฟุเฏล อิบนิ ยะซาร
 บุเรด อิบนิ มุอาวียะฮ์ อะจะลี
 อบู บะศีร มุรอดี หรือ อบู บะศีร อะซะดี (เป็นประเด็นขัดแย้งกัน)
 มะอฺรูฟ บิน ค็อรบูซฺ มักกี

 สาวกของอิมามศอดิก (อ) 
 จุเมล อิบนิ ดัรรอจ
 อะบาน อิบนิ อุษมาน (มุฮัดดิษของชีอะฮ์)
 อับดุลลาห์  บิน บุเกร ชีบานี
 อับดุลลาห์ บอน มิซกาน
 ฮัมมาด บิน อีซา 
 ฮัมมาด บิน อุษมาน

 สาวกของอิมาม มูซา กาวิม และ อิมามริฏอ (อ) 
 สอฟวาน อิบนิ ยะฮ์ยา
 อับดุลเลาะฮ์ อิบนิ มุฆอยเราะห์
 ฮะซัน บิน มะฮ์บูบ
 ยูนุซ บิน อับดุลเราะห์มาน
 มุฮัมหมัด บิน อบี มุเมร
 อะฮ์หมัด อิบนิ อบี นัศร์ บัซฺนะตี
# มิสควีนออฟยูนิเวิร์สบิวตี้ไทยแลนด์
มิสควีนออฟยูนิเวิร์สบิวตี้ไทยแลนด์  เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2561  ผู้ชนะเลิศเป็นผู้แทนประเทศไทยเข้าประกวดมิสควีนออฟเดอะยูนิเวิร์ส

 รายนามผู้ได้รับตำแหน่งมิสควีนออฟยูนิเวิร์สบิวตี้ไทยแลนด์ 
ปี พ.ศ. (ค.ศ.)ผู้ดำรงตำแหน่งจังหวัดสถานที่จัดประกวดผู้เข้าประกวด2559 (2016)กณิศนันท์ พรอัจฉริยพณิชMiss Queen of Universe Beauty Thailand 2016  . เรียกข้อมูลเมื่อ 22 พฤษภาคม พ.ศ. 2561.กรุงเทพมหานครลาน อินฟินิซิตี้ ฮอลล์ ชั้น 5 สยามพาราก้อน12

 เรียงลำดับจังหวัดของผู้ชนะ 
จังหวัดจำนวนปีที่ชนะกรุงเทพมหานคร12016

  รองชนะเลิศ 
ปีรองอันดับ 1รองอันดับ 22016ณัจฉรียา วิถีคลองคืนดุจลดา เมธากรณ์

 ผลงานการประกวดระดับนานาชาติ 
สัญลักษณ์สี
  มิสทรานส์สตาร์อินเตอร์เนชันแนล   
ปีผู้ดำรงตำแหน่งจังหวัดตำแหน่งในการประกวดรางวัลพิเศษ 2017กณิศนันท์ พรอัจฉริยพณิชกรุงเทพมหานครมิสทรานส์สตาร์อินเตอร์เนชันแนล 2017ชุดประจำชาติยอดเยี่ยมChamita HongsalaChamita Hongsala Miss Thailand . เรียกข้อมูลเมื่อ 22 พฤษภาคม พ.ศ. 2561.กรุงเทพมหานครไม่ผ่านเข้ารอบ 2013Jessica ValleJESSICA VALLE MISS THAILANDIA . เรียกข้อมูลเมื่อ 22 พฤษภาคม พ.ศ. 2561. กรุงเทพมหานครไม่ผ่านเข้ารอบ 2012Adriana SuzukyMiss Thailand Adriana Suzuky . เรียกข้อมูลเมื่อ 22 พฤษภาคม พ.ศ. 2561.กรุงเทพมหานครไม่ผ่านเข้ารอบ

  มิสควีนออฟเดอะยูนิเวิร์ส 
ปีผู้ดำรงตำแหน่งจังหวัดตำแหน่งในการประกวดรางวัลพิเศษ 2015กมลรส ทูลภิรมย์กรุงเทพมหานครมิสควีนออฟเดอะยูนิเวิร์ส 2015ชุดประจำชาติยอดเยี่ยมมิสโซเชียลมีเดีย  2003 ปานตะวัน จารุวัฒนานุกุลกรุงเทพมหานครไม่ได้เข้าร่วมการประกวด  2002 ธัญญาพร อัญญาศิริกรุงเทพมหานคร มิสควีนออฟเดอะยูนิเวิร์ส 2002นางงามมิตรภาพ  2001 ปิยะธิดา สกุลไทยกรุงเทพมหานครไม่ได้เข้าร่วมการประกวด  2000 ชัญญา โมรานนท์กรุงเทพมหานคร มิสควีนออฟเดอะยูนิเวิร์ส 2000ชุดประจำชาติยอดเยี่ยม  1999 ภัทรียา ศิริงามวงศ์ นครศรีธรรมราช มิสควีนออฟเดอะยูนิเวิร์ส 1999ชุดราตรียอดเยี่ยม  1998 ธนาภรณ์ วงศ์ประเสิร์ฐกรุงเทพมหานครไม่ได้เข้าร่วมการประกวด
# สื่อในประเทศอิหร่าน
กิจการสื่อต่าง ๆ ในอิหร่านไม่ว่าเป็นของภาคเอกชนหรือส่วนรวมอยู่ในความดูแลของรัฐบาลและกระทรวงวัฒนะธรรมอิสลามทั้งหมด 

สิ่อพิมพ์ต่าง ๆ ในอิหร่านมีทั้งของส่วนบุคคลและรัฐบาล แต่ทั้งหมดจะต้องได้รับการอนุญาตจากกระทรวงวัฒนธรรมอิสลามก่อนเผยแพร่ 

 วิทยุและโทรทัศน์ 
 เครือข่ายวิทยุและโทรทัศน์ของอิหร่านในปัจจุบันเป็นของรัฐบาล อยู่ภายใต้การดูแลของสภาควบคุมภาพและเสียง ผู้นำแห่งอิหร่านซัยยิดอะลี คอเมเนอีจะเป็นผู้แต่งตั้งประธานสภาควบคุมภาพและเสียง 

 วิทยุและโทรทัศน์ส่วนบุคคล 
ถึงตอนนี้มีการพยายามที่จะก่อตั้งเครือข่ายวิทยุและโทรทัศน์ส่วนบุคคลขึ้น อาทิ มะห์ดี กัรรูบี ผู้ลงสมัครเลือกตั้งประธานาธิบดีสมัยที่เก้าเคยประกาศว่ามีความคิดที่จะก่อตั้งเครือข่ายส่วนบุคคลขึ้นมา โดยมอบหมายให้ เบะห์รูซ อัฟคะมีเป็นผู้บริหาร อะลี มุเตาะฮารีก็เคยเสนอแผนแก่รัฐสภาโดยมีประสงค์เปลี่ยนแปลงรูปแบบการบริหารและควบคุมวิทยุและโทรทัศน์แห่งชาติอิหร่าน ซึ่งเป็นช่องทางที่สามารถทำให้ก่อตั้งเครือข่ายส่วนบุคคลได้ แต่ความพยายามเหล่านั้นไม่สอดคล้องกับกฎหมายขั้นต้น จึงล้มเหลวไปในที่สุด

 สื่อการพิมพ์ 

 หนังสือพิมพ์ 
หนังสือพิมพ์
หนังสือพิมพ์ส่วนมากในอิหร่านถูกตีพิมพ์เป็นภาษาฟารซี แต่ก็มีบางฉบับที่ตีพิมพ์เป็นภาษาอังกฤษเช่น อิหร่านเดลี่ เตฮะรานไทมส์ และภาษาอื่น

 สื่อสิ่งพิมพ์การ์ตูนเชิงเสียดสี 
มีสิ่งพิมพ์ล้อเลียนหลายฉบับในอิหร่าน ฉบับที่สำคัญและยังหลงเหลืออยู่จากสื่อสิ่งพิมพ์ชนิดนี้คือนิตยสาร "กุล ออกอ" ล่าสุดนิตยสารนี้หยุดตีพิมพ์แล้วเนื่องจากเสียชีวิตของกุล ออกอ 

 อินเทอร์เน็ต 
นประเทศเช่นอิหร่านผู้ใช้งานอินเทอร์เน็ตจะใช้อินเทอร์เน็ตในฐานะสื่อทางเลือก ตามรายงานของฟรีดอมเฮาส์เนื่องจากมีแนวโน้มมีผู้ใช้ประโยชน์จากอินเทอร์เน็ตมากขึ้น การปิดกั้นการใช้งานในรูปแบบต่างๆ  อย่าง  ฟิลเตอร์ริ่ง การโจมตีไซเบอร์ จับกุมบล็อกเกอร์จึงเข้มงวดขึ้นเช่นกัน 

 บทลงโทษเกี่ยวกับสื่อ 
ตามกฎ ๑๖๘ รัฐธรรมนูญสาธาณรัฐอิสลามแห่งอิหร่าน โทษต่างๆที่เกี่ยวกับสื่ออยู่ในความดูแลของศาลสื่ออย่างเปิดเผยโดยมีคณะลูกขุนคอยดำเนินการ หากมีสื่อสิ่งพิมพ์ใดๆที่คณะลูกขุนพิจารณาแล้วว่ามีส่วนต่อต้านความมั่นคงของชาติ หมิ่นประมาทต่อศษสนาหรือเขียนสิ่งไม่มีมูลความจริง สื่อนั้นจะถูกยกเลิกถาวรหรือชั่วคราวได้ นอกจากศาลสื่อแล้วยังมีสำนักงานอัยการวัฒนธรรมและสื่อที่มีส่วนรับผิดชอบในเรื่อง "ส่วนกลาง" และ "ส่วนเฉพาะ" ของแฟ้มประวัติสื่อสิ่งพิมพ์ทั้งหลาย  

บางข้อกล่าวหาจากสื่อเช่นการกระทำที่ส่งผลกระทบต่อความมั่นคงภายใน,หมิ่นประมาทท่านรูฮุลลอฮ์ โคมัยนี และซัยยิดอะลี คอเมเนอีจัดอยู่ในหน้าที่ของศาลปฏิวัติอิสลามแห่งอิหร่าน
# ยูนิเวอร์แซลพาร์กแอนด์รีสอร์ต
ยูนิเวอร์แซลพาร์กแอนด์รีสอร์ต (Universal Parks & Resorts) เป็นสวนสนุกและสถานตากอากาศในเครือเอ็นบีซียูนิเวอร์แซล ปัจจุบันมีสวนสนุกและสถานตากอากาศตั้งอยู่ 6 แห่งทั่วโลก

 สวนสนุกปัจจุบัน 

 ยูนิเวอร์แซลสตูดิโอส์ฮอลลีวูด (Universal Studios Hollywood) เปิดปี พ.ศ. 2507 (ค.ศ. 1964) นครยูนิเวอร์แซล รัฐแคลิฟอร์เนีย สหรัฐ
 ยูนิเวอร์แซลออร์แลนโด (Universal Orlando) เปิดปี พ.ศ. 2533 (ค.ศ. 1990) เมืองออร์แลนโด รัฐฟลอริดา สหรัฐ
 ยูนิเวอร์แซลสตูดิโอส์เจแปน (Universal Studios Japan) เปิดปี พ.ศ. 2544 (ค.ศ. 2001) เมืองโอซากะ ประเทศญี่ปุ่น
 ยูนิเวอร์แซลสตูดิโอส์สิงคโปร์ (Universal Studios Singapore) เปิดปี พ.ศ. 2551 (ค.ศ. 2008) เกาะเซ็นโตซ่า ประเทศสิงคโปร์
 ยูนิเวอร์แซลปักกิ่งรีสอร์ท (Universal Beijing Resort) เปิดปี พ.ศ. 2564 (ค.ศ. 2021) กรุงปักกิ่ง ประเทศจีน

 สวนสนุกอนาคต  
 ยูนิเวอร์แซลเอปิกยูนิเวิร์ส (Universal's Epic Universe) สวนสนุกแห่งใหม่ในยูนิเวอร์แซลออร์แลนโดรีสอร์ต
 ยูนิเวอร์แซลสตูดิโอเกรทบริติช (Universal Studios Great British) เบดฟอร์ด, อังกฤษ

 ยกเลิกและสวนสนุกในอดีต 
 ยกเลิก 
 ยูนิเวอร์แซลสตูดิโอส์ยุโรป (Universal Studios Europe) แซเนมาร์น ฝรั่งเศส
 ยูนิเวอร์แซลสตูดิโอส์ดูไบแลนด์ (Universal Studios Dubailand) ดูไบ สหรัฐอาหรับเอมิเรตส์
 ยูนิเวอร์แซลฮอลลีวูดแลนด์ (Universal’s Hollywoodland) เครเฟ็ลท์ เยอรมนี
 ยูนิเวอร์แซลสตูดิโอส์มอสโก (Universal Studios Moscow) มอสโก รัสเซีย
 ยูนิเวอร์แซลสตูดิโอส์เกาหลีใต้ (Universal Studios South Korea) ฮวาซ็อง เกาหลีใต้

 สวนสนุกในอดีต 
 ยูนิเวอร์แซลเมดิเตอร์เรเนียน (Universal Mediterránea) (1998–2004) ซาลอว์ สเปน
# สะพานภาณุพันธุ์
สะพานภาณุพันธุ์  เป็นสะพานแห่งหนึ่ง ในพื้นที่แขวงวังบูรพาภิรมย์ เขตพระนคร กรุงเทพมหานคร เป็นสะพานที่ข้ามคลองรอบกรุง ช่วงคลองโอ่งอ่างหรือคลองบางลำพู ตั้งอยู่ปลายสุดของถนนเยาวราชตัดกับถนนพีระพงษ์, ถนนจักรเพชรและถนนมหาไชย

สะพานภาณุพันธุ์ สร้างขึ้นเมื่อปี พ.ศ. 2442 โดยพระบาทสมเด็จพระจุลจอมเกล้าเจ้าอยู่หัว โดยพระราชทานนามให้ว่า "สะพานภาณุพันธุ์" เพื่อเป็นเกียรติแก่สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช องค์ผู้ทรงเป็นสมเด็จพระอนุชา อันเนื่องจากพระองค์ทรงประทับอยู่ ณ วังบูรพาภิรมย์ ที่อยู่ใกล้เคียง  โดยระยะแรกที่สร้างเป็นสะพานโครงเหล็กเช่นเดียวกับสะพานดำรงสถิต หรือสะพานเหล็กบน ที่อยู่ใกล้เคียง ต่อมาในรัชสมัยพระบาทสมเด็จพระปกเกล้าเจ้าอยู่หัว ได้โปรดเกล้าฯ ให้มีการสร้างสะพานขึ้นมาใหม่โดยมีโครงสร้างของคอนกรีตเสริมเข้าไปเหมือนกับสะพานดำรงสถิต หากแต่ต่างกันตรงที่ลูกกรงราวสะพานเป็นรูปกรงแบบไทย และปลายสะพานทั้งสองด้านมีโคมไฟ แต่ก็ยังคงชื่อเดิมไว้เมื่อครั้งในอดีต

ปัจจุบัน ได้ขึ้นทะเบียนเป็นโบราณสถานระดับชาติ โดยอยู่ในความดูแลของกรุงเทพมหานคร ตั้งแต่ปี พ.ศ. 2547  มีสถานที่สำคัญหลายแห่งที่อยู่ใกล้กับสะพานภาณุพันธุ์ นอกเหนือจากสะพานดำรงสถิตแล้ว ยังมีสะพานหัน, สำเพ็ง, ถนนพาหุรัด ซึ่งเป็นย่านการค้าที่คึกคักและสำคัญ และห้างเมก้า พลาซ่า สะพานเหล็ก ซึ่งในอดีตเป็นที่ตั้งของวังบูรพาภิรมย์